

**РЕПУБЛИКА БЪЛГАРИЯ**

**Министерство на земеделието, храните и горите**

**Областна дирекция „Земеделие“ – Перник**

##### З А П О В Е Д

№ РД – 04-117/26.05.2021 г.

На основание чл. 3, ал. 4 от Устройствения правилник на областните дирекции „Земеделие“ и в изпълнение на изискванията, регламентирани в Наредба № 8121з-647/01.10.2014 г. за правилата и нормите за пожарна безопасност при експлоатация на обектите и Наредба № 8121з-968/10.12.2014 г. за правилата и нормите за пожарната безопасност при извършване на дейности в земеделски земи, поради повишаване на опасността от възникване на пожари в земеделските земи и с цел подобряване на превантивната дейност и намаляване до минимум на вредните последствия и щетите от тях,

**О Б Я В Я В А М**

ПОЖАРООПАСЕН СЕЗОН от 01.06.2021 г. до 30.11.2021 г. при извършване на дейности в земеделските земи на територията на област Перник, като през този период:

1. Забранява се изгарянето на стърнищата и други растителни остатъци от селскостопанската дейност в земеделските земи, съгласно чл. 6, ал. 1, т. 2 от Закона за опазване на земеделските земи.
2. При извършването на земеделската дейност земеделските стопани са длъжни да спазват разпоредбите на Наредба № 8121з-647/01.10.2014 г за правилата и нормите за пожарна безопасност при експлоатация на обектите и Наредба № 8121з-968/10.12.2014 г. за правилата и нормите за пожарната безопасност при извършване на дейности в земеделски земи, да не допускат възникването на пожари и нанасяне щети на земеделски земи, горски територии, земеделска продукция, селскостопански инвентар, техника и сграден фонд.
3. При осъществяването на дейности в земеделските земи, земеделските стопани са длъжни да използват техника, преминала годишни технически прегледи, изправна и притежаваща технически средства за пожарна безопасност, както и да притежават умения за работа с наличните пожаротехнически средства.

Настоящата заповед да се обяви на електронната страница на ОД „Земеделие“ – Перник и информационните табла на общинските служби по земеделие, за сведение и изпълнение от земеделските стопани и се изпрати за сведение на областната администрация, общините и РСПБЗН в област Перник.

**АННА ЦВЕТКОВА ……/п/..….**

**Директор на ОД „Земеделие“ - Перник**